《送张真人代祠武当龙虎两山追赋》
元代·陈旅

桂馆祠官持羽节，名山两地蹑丹梯。共誇曼倩来金马，大胜王褒祀碧鸡。

杵涧暝痕消雨石，杼岩秋影动星溪。蕙肴椒醑登瑶席，定有神光起畤畦。

作者简介：（1288—1343）元兴化莆田人，字众仲。幼孤，笃志于学，不以生业为务。以荐为闽海儒学官。游京师，虞集见其文，称其博学多闻。荐除国子助教。出为江浙儒学副提举。顺帝至正初，累官国子监丞卒。有《安雅堂集》。